IKTATÓSZÁM: 7/118-2/2020 TÁRGY:Pécsi Többcélú Agglomerációs Társulás társulási megállapodásának módosítása

Melléklet:1 db.

**Előterjesztés**

PÉCSI TÖBBCÉLÚ AGGLOMERÁCIÓS TÁRSULÁS

2020. március 5.**-**i NYÍLT ÜLÉSÉRE

Előterjesztő: PFEFFER JÓZSEF ELNÖK

előterjesztés készítője: gusa erna szociális és gyermekvédelmi ügyintéző

ELŐADÓ:Pfeffer József elnök

HIVATALI KOORDINÁTOR: .

Véleményezésre megkapta:

- -

- -

- -

- -

bizottsági tárgyalás: számA:

PÉNZÜGYI ÉS ÜGYRENDI BIZOTTSÁG- ../2020. (03.05.)

- -

- -

Illetékes tisztségviselő: BOGNÁR SZILVIA ALPOLGÁRMESTER

Tisztelt Társulási Tanács!

A Pécsi Többcélú Agglomerációs Társulás (továbbiakban: Társulás) 2004-ben önálló jogi személyként alakult Pécsi Többcélú Kistérségi Társulás néven. A Társulás 39 majd 2015-től 42 tagönkormányzat területén élők számára nyújtott az önkormányzatok számára kötelezően biztosítandó szolgáltatásokat.

A Társulás létesítő okirata a társulási megállapodás, mely tartalmazza a tagönkormányzatok felsorolását és a képviselő személyét is, mely lehet a polgármester vagy a testületek döntése alapján a képviselőtestület bármely tagja. A helyi önkormányzati képviselők és polgármesterek 2019. októberi választása után a társulásban részt vevő polgármesterek személye több településen változott. A változásokat a Magyar Államkincstár felhívása alapján szükséges a társulási megállapodáson átvezetni.

Pécs Megyei Jogú Város Polgármesteri Hivatala Ellenőrzési Osztályának javaslata alapján a Társulási Megállapodás III/C „intézményfenntartói feladatok” című fejezet 4. bekezdésébe célszerű az intézmények belső ellenőrzését, mint a Polgármesteri Hivatal feladatát megjeleníteni, így ez a pont a „belső ellenőrzés” kifejezéssel bővülne.

A Társulási Megállapodás III/C „intézményfenntartói feladatok” című fejezet 8. bekezdése a Polgármesteri Hivatal javaslata alapján pontosításra kerülne.

A „Társulás az általa fenntartott Pécs és Környéke Szociális Alapszolgáltatásai és Gyermekjóléti Alapellátási Központ és Családi Bölcsőde Hálózat, az Integrált Nappali Szociális Intézmény és az Esztergár Lajos Család- és Gyermekjóléti Szolgálat és Központ által a személyes gondoskodást nyújtó ellátásokról, valamint a fizetendő térítési díjakról Pécs Megyei Jogú Város Önkormányzata rendeletet alkot.”

szövegrész helyébe

 „A Társulás az általa fenntartott Pécs és Környéke Szociális Alapszolgáltatásai és Gyermekjóléti Alapellátási Központ és Családi Bölcsőde Hálózat, az Integrált Nappali Szociális Intézmény és az Esztergár Lajos Család- és Gyermekjóléti Szolgálat és Központ által a személyes gondoskodást nyújtó ellátásokról, valamint a fizetendő térítési díjakról a rendelet megalkotására Pécs Megyei Jogú Város Önkormányzata Képviselőtestületét jelöli ki. A rendeletalkotás, rendelet módosítás előfeltétele, hogy a hatályos jogszabályoknak megfelelő rendelettervezetet a Társulási Tanács előzetesen megtárgyalja és jóváhagyja, a térítési díj rendelet esetében a térítési díjakat megállapítsa.”

szövegrész kerül.

Az államháztartásról szóló törvény végrehajtásáról szóló 368/2011. (XII.31.) Korm. rendelet, (a továbbiakban: Ávr.) 167/A. § (4) bekezdésének 8. és 13. pontja értelmében a törzskönyvi jogi személyek nyilvántartást érintő adatai kibővülnek. A kormányzati funkciók és államháztartási szakágazatok osztályozási rendjéről szóló 15/2019. (XII.7.) PM. rendelet alapján egyes kormányzati funkció kódok változnak, mely adatokat érintően a létesítő okiratot felül kell vizsgálni és a törzskönyvi nyilvántartásba az Ávr 181. § (2) bekezdés értelmében 90 napon belül bejegyezni. A módosításokat a Társulási Tanács elnöke kezdeményezi.

Kérem a Tisztelt Társulási Tanácsot, hogy a társulási megállapodás módosítását fogadja el és hatalmazza fel a társulás elnökét a fenti módosítások törzskönyvi nyilvántartásba történő bejegyzésének kezdeményezésére.

Felkérem a Tisztelt Polgármestereket, hogy a társulási megállapodás módosítását a soron következő képviselőtestületi ülésre terjesszék elő és a döntést a Polgármesteri Hivatal Kulturális és Népjóléti Főosztálya részére küldjék meg.

Pécs, 2020. február 25.

Pfeffer József

elnök